Mietangebot
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

17285 AD417 Hermoupolis Magna

μετὰ τὴν ὑπατείαν τοῦ δεσπότου ἡμῶν Θεοδοσίου τοῦ αἰωνίου Αὐγούστου τὸ ζ καὶ Φλαυίου Παλλαδίου τοῦ λαμπροτάτου ἐπάρχου τοῦ ἱεροῦ πραιτωρίου τῆς Ἰταλίας Παῦνι κα. κληρονόμοις Σερήνου γενομένου σχολαστικοῦ τάξεως ἡγεμονίας Θηβαίδος παρὰ Αὐρηλίας Εἰρήνης Σερήνου μητρὸς Θ[...]ρη[...] ἀπὸ Ἑρμουπόλεως τῆς λαμπροτάτης. βούλομαι ἑκουσίως καὶ αὐθαιρέτως μισθώσασθαι παρὰ ὑμῶν ἐφʼ ὃν βούλεσθε χρόνον, λογιζόμενον ἀπὸ τοῦ ἑξῆς μηνὸς Ἐπεὶφ τῆς εὐτυχοῦς ἀρχῇ πρώτης ἐπινεμήσεως, ἀπὸ τοῦ ὑπάρχοντος ὑμῖν καὶ αἱροῦντος μέρους ὁλοκλήρου οἰκίας τόπους δύο ἐν τῇ ἀνωτέρᾳ στέγῃ ἐν τῇ αὐτῇ πόλει ἐπʼ ἀμφόδου πόλεως ἀπηλιώτου, πρὸς οἴκησιν καὶ χρῆσιν Λυκαρίου στρατιώτου νουμέρου Μαύρων τῆς [...]πόλεως, ἐνοικίου κατʼ ἔτος ἀργυρίου ταλάντων μυρίων καὶ χιλίων , ἅπερ ἐνοίκιον ἀποδώσω ὑμῖν πρὸς λῆξιν ἑκάστου ἔτους ἀνυπερθέτως. καὶ ὁπόταν βουληθῇς ἔχειν, παραδώσω ὑμῖν τοὺς αὐτοὺς τόπους δύο σὺν ταῖς ἐφεστώσαις θύραις δύσι ὥσπερ εἴληφα, ἐν μηδενὶ καταβλάψασα. ἡ μίσθωσις κυρία καὶ ἐπερωτηθεῖσα ὡμολόγησα. Αὐρηλία Εἰρήνη Σερήνου ἡ προειρημένη μεμισθῶμαι ὡς πρόκειται. Αὐρήλιος Φοιβάμμων ἔγραψα ὑπὲρ αὐτῆς ἀγραμμάτου. καὶ διʼ ἐμοῦ ἐγράφη.

παρὰ Εἰρήνης Σερήνου Αὐρήλιος Φοιβάμμων